भारत के उत्तरी सीमा बहुधा हिमालय परबत श्रेणी द्वारा तय होखे ले जे चीन, भूटान आ नेपाल के संघे बा। भारत-पाकिस्तान सीमा उत्तर में काराकोरम परबत, पच्छिमी हिमालय, पंजाब के मैदान,थार के रेगिस्तान आ कच्छ के रन समुंद्री नमकीन दलदल वाला इलाका ले बाटे। सुदूर पूर्बोत्तर में चिन आ कचिन के गम्हीर बन क्षेत्र वाली पहाड़ी श्रेणी सभ भारत आ म्यांमार केबीचा में सीमा बनावे लीं। पुरुब ओर एकर बांग्लादेश के साथे सीमा उत्तरी हिस्स्सा में खासी आ मिजो पहाड़ी से बने ले, बाकी सीमा गंगा-ब्रह्मपुत्र के मैदानी हिस्सा से गुजरे ले।